Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan mukainen muun kuin vähäisen muutoksen hyväksymistä koskevan hakemuksen julkaiseminen

(2020/C 218/10)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla kolmen kuukauden kuluessa tästä julkaisemisesta.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”PIMIENTOS DEL PIQUILLO DE LODOSA”

EU-nro: PDO-ES-0080-AM01 – 20.10.2017

SAN (X) SMM ()

1. Hakijaryhmä ja oikeutettu etu

Consejo Regulador de la Denominación de Origen Protegida ”Pimiento del Piquillo de Lodosa” [suojatun alkuperänimityksen ”Pimiento del Piquillo de Lodosa” sääntelyneuvosto]

Avenida Serapio Huici, 22 31610 Villava (Navarra) ESPAÑA

Puhelin: (+ 34) 948013045

Sähköpostiosoite: ajuanena@intiasa.es

Hakijaryhmä edustaa Pimiento del Piquillo de Lodosa -paprikoiden valmistajien yhteistä etua, ja sillä on oikeutettu etu tämän suojatun alkuperänimityksen ”Pimiento del Piquillo de Lodosa” tuote-eritelmän muuttamista koskevan hakemuksen esittämiseen. Ryhmä vastaa myös alkuperänimityksen suojelemisesta.

SAN-nimityksen ”Pimiento del Piquillo de Lodosa” sääntelyneuvosto on ”Pimiento del Piquillo de Lodosa” -paprikoita käsittelevien tuottajien muodostama järjestö. Järjestön tavoitteita ovat esimerkiksi tuotteen arvon lisääminen ja SAN-järjestelmän tehostaminen asetuksen (EU) N:o 1151/2012 45 artiklan mukaisesti.

Sovellettavan kansallisen lainsäädännön mukaan sääntelyneuvoston tehtävänä on edistää tuotteen ”Pimiento del Piquillo de Lodosa” laatua sekä valvoa ja puolustaa tuotteen mainetta. Tämä mainitaan sääntelyneuvoston työjärjestyksessä, joka hyväksyttiin maatalous-, kalastus- ja elintarvikeministeriön 8 päivänä toukokuuta 1987 antamalla määräyksellä.

2. Jäsenvaltio tai kolmas maa

Espanja

3. Eritelmän kohta, jota / kohdat, joita muutos koskee

☒ Tuotteen nimi

☒ Tuotteen kuvaus

☐ Maantieteellinen alue

☒ Alkuperätodisteet

☒ Tuotantomenetelmä

☒ Yhteys maantieteelliseen alkuperään

☒ Merkinnät

☒ Muu: valvontaelin, sovellettava kansallinen lainsäädäntö ja vanhentuneet viittaukset.

4. Muutokset/muutosten tyyppi

☐ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

☒ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutos/muutokset

5.1 A) Tuotteen nimi

Aiempi teksti Uusi teksti Alkuperänimitys ”Pimiento del Piquillo de Lodosa” ”Pimiento del Piquillo de Lodosa”

Muutoksen perusteet:

Ehdotetaan sanan ”alkuperänimitys” poistamista nimestä kohdassa ”Tuotteen nimi” (tuote-eritelmän osio A), koska suojattu nimi on pelkästään ”Pimiento del Piquillo de Lodosa”.

Kyseistä suojattua alkuperänimitystä koskevissa alueellisissa asetuksissa ja määräyksissä nimi on aina esiintynyt espanjan kielellä yksikkömuodossa: ”Pimiento del Piquillo de Lodosa”. Näin oli myös tuotetta koskevaan rekisteröintihakemukseen liittyvissä asiakirjoissa. Espanja toimitti rekisteröintihakemuksen komissiolle maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 säännösten mukaisesti. Neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä 12 päivänä kesäkuuta 1996 annetun komission asetuksen (EY) N:o 1107/96 liitteessä nimi on kuitenkin kirjoitettu espanjan kielellä virheellisesti monikossa (”Pimientos del Piquillo de Lodosa”).

Koska tätä asetuksen (EY) N:o 1107/96 liitteessä olevaa virhettä ei ole vielä korjattu, pyydetään nimen muuttamista seuraavaan muotoon, jotta se on yhdenmukainen kansallisen lainsäädännön kanssa: ”Pimiento del Piquillo de Lodosa”.

5.2 B) Tuotteen kuvaus

5.2.1

Aiempi teksti Uusi teksti Ihmisravinnoksi tarkoitetut lajin Capsicum annuum L. lajikkeen ’piquillo’ hedelmät säilykkeenä. Ihmisravinnoksi tarkoitetut lajin Capsicum annuum L. lajikkeen ’piquillo’ hedelmät.

Muutoksen perusteet:

Alkuperäisessä tekstissä todetaan, että Piquillo-paprikat valmistetaan ihmisravinnoksi säilömällä, koska säilöntä on ollut perinteinen tapa saattaa paprikat markkinoille. Tällä eritelmän muuttamista koskevalla hakemuksella pyritään mahdollistamaan Pimiento del Piquillo de Lodosa -paprikoiden markkinoille saattaminen myös muissa muodoissa (tuoreet, paahdetut Pimiento del Piquillo de Lodosa -paprikat), joten maininta säilykemuodosta olisi poistettava.

Tuoreiden, paahdettujen Pimiento del Piquillo de Lodosa -paprikoiden valmistusprosessi on sama kuin aiemmin säädetty lukuun ottamatta yhtä eroa: tuotteelle ei suoriteta säilykkeille tyypillistä sterilointia, vaan paprikat saatetaan myyntiin paahdettuina, kuorittuina sekä kanta, ydin ja siemenet poistettuina. Näin ollen tuoreilla, paahdetuilla paprikoilla on edelleen SAN-tuotteen ”Pimiento del Piquillo de Lodosa” ominaispiirteet, sillä paprikat kasvatetaan rajatulla maantieteellisellä alueella ja paahdetaan liekillä. Säilykkeeksi valmistettavien paprikoiden sterilointi ei anna tuotteelle mitään tiettyjä ominaispiirteitä, eikä se vaikuta tuotteen ominaisuuksiin; kyseessä on pelkkä elintarvikkeiden säilöntämenetelmä.

Tuoreen, paahdetun version tarkoituksena on vastata kuluttajien kysyntään: he haluavat tuoreita tai mahdollisimman vähän jalostettuja elintarvikkeita, joissa on jäljellä kaikki alkuperäiset ravitsemukselliset ja aistinvaraiset ominaisuudet. Monet tuoreita, paahdettuja Piquillo-paprikoita ostavat kuluttajat etsivät tuotetta, joka ei sisällä happamuudensäätöainetta, jota on lisättävä säilöttyihin Piquillo-paprikoihin steriiliyden varmistamiseksi silloin, kun ne saatetaan markkinoille happamana säilyketuotteena. Happamuudensäätöaineen lisääminen on välttämätön vaihe elintarvikkeiden säilönnässä, mutta sitä ei vaadita Pimiento del Piquillo de Lodosa -tuotteen tuote-eritelmässä.

5.2.2

Aiempi teksti Uusi teksti Piquillo-lajikkeen paprikat ovat säilöttäviksi tarkoitettuja hedelmiä, joilla on seuraavat pääominaisuudet: Pimiento del Piquillo de Lodosa -tuotteen valmistukseen tarkoitetuilla Piquillo-lajikkeen paprikoilla on tuoreena seuraavat ominaisuudet:

Muutoksen perusteet:

Tuotteen kuvauksen toisen kappaleen puutteelliseksi katsottua sanamuotoa on parannettu. Uudesta sanamuodosta käy selväksi, että jäljempänä luetellaan fyysiset, aistinvaraiset ja laadulliset ominaisuudet, jotka Pimiento del Piquillo de Lodosa -tuotteen valmistukseen tarkoitetuilla tuoreilla paprikoilla on oltava.

5.2.3

Aiempi teksti Uusi teksti Tämän lajikkeen paprikoiden on oltava laadultaan seuraavanlaisia: — pilaantumattomia – hedelmiä, joissa on mädäntyneitä kohtia tai jotka ovat muuten pilaantuneet siinä määrin, että ne eivät kelpaa kulutukseen, ei sallita — tuoreita ja ehjiä — puhtaita – käytännössä ei lainkaan vieraita aineita — kypsiä — vahingoittumattomia; ei halkeamia, palaneita kohtia tai vieraita hajuja ja/tai makuja. SAN-nimityksellä suojattavan tuotteen valmistukseen käytettävien tämän lajikkeen paprikoiden on myös oltava laadultaan seuraavanlaisia: — pilaantumattomia – hedelmiä, joissa on mädäntyneitä kohtia tai jotka ovat muuten pilaantuneet siinä määrin, että ne eivät kelpaa kulutukseen, ei sallita — tuoreita ja ehjiä – ehjä hedelmä on alkuperäisessä muodossaan — puhtaita – käytännössä ei lainkaan vieraita aineita — kypsiä — vahingoittumattomia; ei halkeamia, palaneita kohtia tai vieraita hajuja ja/tai makuja.

Muutoksen perusteet:

Tuotteen kuvauksen kolmatta kappaletta on muutettu parantamalla sanamuotoa, joka katsottiin puutteelliseksi.

Muutoksella selvennetään, että ominaisuudet viittaavat Pimiento del Piquillo de Lodosa -paprikoiden valmistukseen käytettävään tuotteeseen.

Paprikan ominaisuuksien kuvaukseen on termien selventämiseksi lisätty ehjän hedelmän määritelmä, jonka mukaan ehjä hedelmä tarkoittaa alkuperäisessä muodossaan olevaa hedelmää.

5.2.4

Aiempi teksti Uusi teksti Hedelmien on oltava riittävän kehittyneitä ja kypsiä kestääkseen käsittelyn ja kuljetuksen ja soveltuakseen jalostettaviksi. Hedelmien on myös oltava riittävän kehittyneitä ja kypsiä kestääkseen käsittelyn ja kuljetuksen ja soveltuakseen jalostettaviksi.

Muutoksen perusteet:

Tuotteen kuvauksen neljänteen kappaleeseen on lisätty sana ”myös” tekstin sanamuodon selkeyttämiseksi, koska sitä pidettiin puutteellisena.

5.2.5

Aiempi teksti Uusi teksti Alkuperänimityksellä suojattujen säilöttyjen Pimiento del Piquillo de Lodosa -paprikoiden on oltava kauppaluokkaan Extra tai I kuuluvia paprikoita. SAN-nimityksellä suojattujen Pimiento del Piquillo de Lodosa -paprikoiden on oltava kauppaluokkaan Extra tai I kuuluvia paprikoita. Pimiento del Piquillo de Lodosa -paprikat ovat punaisia paprikoita, jotka käsitellään rajatulla alueella sijaitsevissa tehtaissa seuraavilla tavoilla riippumatta siitä, missä muodossa ne lopulta saatetaan markkinoille: paprikat paahdetaan sekä kuoritaan ilman, että ne joutuvat kosketukseen veden tai kemiallisten aineiden kanssa, ja pakataan lisäämättä suolavettä. Jalostetuissa paprikoissa säilyvät lajikkeen erityisominaisuudet: ne ovat pieniä, punaisia ja maultaan makeita, ja hedelmäliha on ohut. SAN:n kattamat paprikat voidaan asettaa saataville kokonaisina, suikaleina tai paloina, ja niiden on täytettävä seuraavat vaatimukset: Kokonaiset paprikat Extra-luokka I luokka Virheitä yhteensä <=10 % <=20 % Siementen määrä / hedelmä <=20 <=40 Kiinteys >=90 % >=80 % Palojen esiintyminen Ei esiinny Ei esiinny Paprikasuikaleet tai -palat Suikaleet Palat Virheitä yhteensä <=20 % <=20 % Siementen määrä / 100 g <=40 <=60 Palojen esiintyminen <=10 % ----------------- Virheiksi katsotaan seuraavat: — auringonpolttamat: yksilöt, joissa on tummia (palaneita) alueita, jotka on aiheuttanut liian pitkä altistuminen auringolle pellolla — rikkonainen ulkomuoto (koskee kokonaisia paprikoita): yksilöt, joista puuttuu pala; vähäiset halkeamat kannan ja hedelmän yläosan yhtymäkohdassa ovat sallittuja — halkeamat (koskee kokonaisia paprikoita): yksilöt, joissa on merkittävä halkeama; vähäiset repeämät hedelmän päissä sekä pienet halkeamat ovat sallittuja — vauriot: yksilöt, joissa on pellolla tapahtuneen mädäntymisen aiheuttamia pisteitä tai mustunut ydin tai joiden sisällä on toukkia tai hyönteisiä.

Muutoksen perusteet:

Ensimmäistä kappaletta muutetaan poistamalla sana ”säilöttyjen” sen selventämiseksi, että lopputuotteen laatu on aina sama – Extra tai I luokka – riippumatta siitä, miten ja missä muodossa tuote saatetaan markkinoille. SAN:n piiriin kuuluvien Piquillo-paprikoiden on oltava kauppaluokkaan Extra tai I kuuluvia paprikoita.

Tuotteen kuvauksen toiseksi viimeistä kappaletta on muutettu osion hienosäätämiseksi, koska osiota pidettiin puutteellisena.

On tarpeen vahvistaa useita laatuvaatimuksia, jotka suojatun lopputuotteen on täytettävä. Vaatimukset koskevat seuraavia:

— virheiden yhteismäärä

— siementen määrä

— kiinteys (koskee vain kokonaisia paprikoita)

— palojen esiintyminen (koskee vain kokonaisia ja suikaloituja paprikoita).

Tämä tuotteen ominaisuuksien määritelmä, jota on sovellettu osana Pimiento del Piquillo de Lodosa -paprikoiden sertifiointijärjestelmää kokonaisten paprikoiden osalta mutta joka ei ole sisältynyt eritelmään, olisi nyt sisällytettävä osaksi sitä.

Suikaloitujen ja paloiteltujen paprikoiden osalta vaatimuksia sovelletaan vasta, kun paprikat on leikattu, jotta varmistetaan, että ne ovat ominaisuuksiltaan laadukkaampia kuin muut markkinoilla olevat paprikat.

Sisällyttämällä suojattua säilyketuotetta koskevat laatuvaatimukset eritelmään pyritään määrittämään ja selkeyttämään sen laadunvalvontaparametrit.

Uudessa tekstissä todetaan myös, että Pimiento del Piquillo de Lodosa -paprikat voidaan asettaa saataville kokonaisina, suikaleina tai paloina.

Monet rekisteröidyistä yrityksistä valmistavat tuotetta näissä muodoissa, koska näiden tuotetyyppien kysyntä kuluttajien keskuudessa kasvaa. Myymällä paprikoita suikaloituina tai paloiteltuina vastataan sellaisten kuluttajien kysyntään, jotka käyttävät Pimiento del Piquillo de Lodosa -paprikoita tiettyjen ruokien koristeena ja jotka muuten joutuisivat paloittelemaan tuotteen tätä varten. Tänä päivänä tuotteita myydään pienemmässä muodossa, jotta voidaan vastata nykyisten kotitalouksien tarpeisiin; tämän tarkoituksena on tarjota kuluttajille tuotetta, joka on valmis käytettäväksi ruoan koristeluun ilman, että sitä tarvitsee ensin paloitella.

5.2.6

Aiempi teksti Uusi teksti Jokaisen pakkauksen sisällön on oltava tasalaatuista, ja pakkaukset saavat sisältää ainoastaan tuotantoalueelta peräisin olevia hyväksytyn lajikkeen paprikoita, jotka kuuluvat laatunsa ja kokonsa puolesta samaan kauppaluokkaan. Jokaisen pakkauksen sisällön on oltava tuotteen muodosta riippumatta tasalaatuista, ja pakkaukset saavat sisältää ainoastaan tuotantoalueelta peräisin olevia hyväksytyn lajikkeen paprikoita, jotka kuuluvat laatunsa ja kokonsa puolesta samaan kauppaluokkaan.

Muutoksen perusteet:

Tuotteen kuvausta koskevan osion viimeistä kappaletta on muutettu sen selventämiseksi, että tuotteen uusiin muotoihin sovelletaan samoja tasalaatuisuutta ja suojatun tuotteen ominaisuuksia koskevia vaatimuksia kuin kokonaisina myytäviin Piquillo-paprikoihin.

5.3 C) Maantieteellinen alue

Aiempi teksti Uusi teksti Tuotantoalue kattaa yhteensä 398 hehtaaria, josta 188 hehtaaria on rekisteröity.

Muutoksen perusteet:

Maantieteellistä aluetta koskevan osion kolmatta kappaletta on ehdotettu poistettavaksi.

Virke on poistettu aiemmasta tuote-eritelmästä, mutta rajattuun maantieteelliseen alueeseen ei ole tehty minkäänlaisia muutoksia. Tiedot olivat ajankohtaisia tuote-eritelmän laatimishetkellä. Rekisteröityjen hehtaarien määrä muuttuu vuosittain, koska kyseessä on yksivuotinen viljelykasvi; määrä on vaihdellut siten, että rekisteröityjä hehtaareita on ollut enimmillään 250 (vuonna 1998) ja vähimmillään 109 (vuonna 2010). Näin ollen katsotaan tarpeettomaksi ilmoittaa tämä tieto tuote-eritelmässä.

Parempi tapa kuvailla kohdassa vaaditut tiedot on määritellä tuotantoalue määrittämällä sen kattaman koko maa-alueen hallinnolliset rajat, jotka eivät muutu.

5.4 D) Tekijät, jotka osoittavat, että tuote on peräisin maantieteelliseltä alueelta

Aiempi teksti Uusi teksti Seuraavat tekijät osoittavat, että tuote on peräisin maantieteelliseltä alueelta: — Tuotteen ominaisuudet: Kyseiseltä alueelta peräisin olevilla paprikoilla on tiettyjä erityisominaisuuksia, jotka on kuvailtu tuotteen kuvausta käsittelevässä osiossa ja jotka yhdistävät paprikat niiden luonnonympäristöön sekä niiden kasvatus- ja jalostusolosuhteisiin. Nämä ominaisuudet eivät riitä takaamaan tuotteen alkuperää, koska niiden perusteella ainoastaan paikalliset kuluttajat tai muut tuotetta usein kuluttavat tunnistaisivat tuotteen ja yhdistäisivät tuotteen sen alkuperään. Siksi sen alkuperä olisi taattava. — Tarkastukset ja sertifiointi: Tarkastukset ja sertifiointi ovat perustekijöitä, jotka takaavat tuotteen alkuperän. Ne käsittävät seuraavat prosessit: 1. Paprikoiden on oltava hyväksyttyjä lajikkeita, ja ne on kasvatettava tuotantoalueella sijaitsevilla rekisteröidyillä viljelmillä. 2. Rekisteröidyillä viljelmillä noudatettavien kasvatuskäytäntöjen on oltava sääntelyneuvoston hyväksymiä. 3. Paprikat on käsiteltävä rekisteröidyissä tehtaissa sääntelyneuvoston valtuuttamien tarkastajien valvonnassa. 4. Paprikat on säilytettävä tuotantoalueella sijaitsevissa tehtaissa. Näiden tehtaiden on täytettävä määritetyt edellytykset, ja niiden on oltava etukäteen rekisteröityjä. 5. Tuote on testattava fysikaalis-kemiallisesti ja aistinvaraisesti laadun takaamiseksi. 6. Vain sellaiset paprikat, jotka ovat läpäisseet kaikki valmistusprosessiin kuuluvat tarkastukset, voidaan pakata ja saattaa markkinoille, ja ne on varustettava sääntelyneuvoston toimittamalla numeroidulla vastaetiketillä alkuperän takaamiseksi. Sääntelyneuvoston jalostamoille toimittamien vastaetikettien numero riippuu tuotteesta, jonka viljelijä on toimittanut tehtaalle, sekä tuotteen markkinoille saattamiseen käytettävän pakkauksen kokoluokasta. Seuraavien tarkastusten ja tutkimusten avulla varmistetaan, että tuote on peräisin alueelta ja täyttää kaikki tuote-eritelmän vaatimukset: Tarkastusten suorittamiseksi pidetään rekistereitä, joihin on merkittävä kaikki tuotantoon osallistuvat toimijat. Nämä rekisterit ovat: — viljelmärekisteri: sisältää kaikki Piquillo-paprikoita tuottavat viljelmät, jotka sijaitsevat osiossa C määritellyllä alueella ja joilla kasvatetuille paprikoille halutaan SAN-sertifiointi — valmistajarekisteri: sisältää kaikki osiossa C määritellyllä alueella sijaitsevat tehtaat, jotka osallistuvat SAN-tuotteen jalostukseen ja/tai kaupan pitämiseen. Tämä rekisteri on jaettu kahteen osaan: — maatalousalan yhteenliittymät — muut valmistajat. Valvontaelimen täytäntöönpanema tarkastusjärjestelmä perustuu seuraaviin toimiin: — rekisteröityjen viljelmien arviointi paikan päällä — valmistajan tuotantojärjestelmän alku- ja jälkitarkastukset — jalostamoista otettujen näytteiden testaus. Näin ollen viljelmää koskevan rekisteröintipyynnön jälkeen pätevän tarkastajan on suoritettava paikan päällä tehtävä arviointi, jotta varmistetaan, että lajikkeeseen, sijaintiin ja viljelykäytäntöihin sekä muihin seikkoihin liittyviä vaatimuksia noudatetaan. Tarkastuksiin kuuluu myös tuotannon seuranta markkinointivuoden aikana, ja lisätarkastukset ovat mahdollisia. Jalostusvaiheen osalta toimijoiden on luotava jäljitettävyyteen perustuva omavalvontajärjestelmä, jonka avulla osoitetaan tämän eritelmän vaatimusten noudattaminen ja taataan tuotteen laatu ja alkuperä. Lisäksi valvontaelimen on suoritettava tarkastuksia (ensi- ja jälkitarkastuksia), joissa sen on tarkastettava, että tuottaja kykenee valmistamaan tuotteen SAN-nimitystä koskevien vaatimusten mukaisesti, ja arvioitava, ovatko tehtaan tarjoamat puitteet, valmistusprosessi ja toimijan perustama omavalvontajärjestelmä riittäviä sertifioidun tuotteen valmistamiseen ja markkinoille saattamiseen. Elimen on myös valvottava Pimiento del Piquillo de Lodosa -paprikoista tuotantovuonna otettuja näytteitä sekä pakollisia vuotuisia ilmoituksia, jotka tuottajien on toimitettava tuotteen laadun ja alkuperän vahvistamiseksi. Ainoastaan sellaiset paprikat, jotka ovat läpäisseet kaikki tuotannon aikana tehdyt tarkastukset, voidaan pakata ja saattaa markkinoille varustettuina SAN-tuotteen ”Pimiento del Piquillo de Lodosa” numeroidulla vastaetiketillä tuotteen alkuperän takaamiseksi. Sääntelyneuvosto (SAN:n hallintoelin) toimittaa vastaetiketit puolueettomasti ja pyynnöstä sellaisille toimijoille, joiden tuotannon valvontaelin on todennut todistuksella vaatimusten mukaiseksi.

Muutoksen perusteet:

Tuotteen ominaisuuksia sekä tarkastuksia ja sertifiointia kuvaavat osiot on muotoiltu uudelleen.

Tämä muutos johtuu siitä, että aiempi teksti oli puutteellinen. Ne tekijät, jotka osoittavat, että tuote on peräisin kyseiseltä maantieteelliseltä alueelta ja täyttää kaikki tuote-eritelmän vaatimukset, on määritelty yksityiskohtaisemmin. Lisäksi on annettu yksityiskohtaiset tiedot tarkastusjärjestelmästä, joka perustuu seuraaviin tarkastustoimiin: paikan päällä tehtävät arvioinnit pelloilla, joilla suojatun tuotteen valmistukseen käytetyt paprikat kasvatetaan, jalostamoissa tehtävät tarkastukset sekä näytteenotto ja analysointi jalostuskauden aikana. Tätä järjestelmää täydentävät tuottajien itse suorittamat omavalvontatoimet. Eritelmässä mainitaan myös rekisterit, joihin suojatun tuotteen valmistukseen osallistuvien toimijoiden on oltava merkittyinä tarkastusjärjestelmän toimeenpanoa varten.

5.5 E) Tuotantomenetelmä

5.5.1

Aiempi teksti Uusi teksti Hyväksytyn lajikkeen paprikoiden on oltava peräisin rekisteröidyistä viljelylohkoista. Paprikoiden keruussa ja kuljetuksessa on noudatettava huolellisuutta sekä neuvoston asettamia, kutakin kautta koskevia sääntöjä. Hyväksytyn lajikkeen paprikoiden on oltava peräisin kyseistä SAN-nimitystä koskeviin rekistereihin merkityistä viljelylohkoista. Paprikoiden keruussa ja kuljetuksessa on noudatettava huolellisuutta sekä sääntelyneuvoston (SAN-nimityksen hallintoelimen) asettamia, kutakin kautta koskevia sääntöjä.

Muutoksen perusteet:

”Tuotantomenetelmä”-osion ensimmäiseen kappaleeseen on tehty muutos.

Kohta on muotoiltu uudelleen muuttamalla sitä hieman sanamuodon parantamiseksi. Siinä täsmennetään, että rekisteri, johon lohkojen on oltava merkittyinä, on SAN-nimitystä koskeva rekisteri ja että neuvostolla tarkoitetaan SAN-nimityksen hallintoelintä.

5.5.2 Viljelymenetelmät:

Aiempi teksti Uusi teksti Seuraava teksti oli alun perin osiossa ”Yhteys maantieteelliseen alueeseen: Viljelymenetelmät: — Istutusetäisyydet: Siemenet kylvetään siemenalustoille maaliskuun ensimmäisellä viikolla, ja taimet istutetaan maahan toukokuun viimeisellä viikolla. Kasvit istutetaan paljasjuurisina, ja istutustiheys on yleensä 90 cm rivien välillä ja 30 cm taimien välillä, jolloin istutustiheys on 37 000 kasvia hehtaaria kohden. — Hoito: Kasvin juurruttua maasta poistetaan rikkakasvit, ja myöhemmin maata siirretään pois penkin harjanteelta siten, että kasvi jää harjanteen korkeimmalle kohdalle. Maata käännetään, kasvualustan pinnalle levitetään hieman typpeä sisältävä pintakerros, ja maata kastellaan kevyesti 10–12 päivän välein. — Sadonkorjuu: Hedelmien kypsyttyä riittävästi ne kerätään suoraan kasvin oksilta 10–15 päivän välein. Hedelmien keruu alkaa yleensä syyskuun jälkipuoliskolla ja kestää marraskuun puoliväliin tai loppuun. Viljelymenetelmät: — Istutusetäisyydet: Siemenet kylvetään yleensä siemenalustoille maaliskuun ensimmäisen viikon paikkeilla. Kasveja aletaan istuttaa maahan huhtikuun jälkipuoliskolla sitten, kun maaperäolosuhteet sen sallivat. Kasvit istutetaan paljasjuurisina tai juuripaakullisina, ja istutustiheys on yleensä 90 cm rivien välillä ja 30 cm taimien välillä, jolloin istutustiheys on noin 37 000 kasvia hehtaaria kohden. Jos kasvit kasvatetaan muovilla katetuissa penkeissä kahdella rivillä, rivien välinen etäisyys on tavallisesti 1,4–1,8 m ja istutustiheydet ovat suurempia. — Hoito: Kasvin juurruttua maasta poistetaan rikkakasvit, ja myöhemmin maata siirretään pois penkin harjanteelta siten, että kasvi jää harjanteen korkeimmalle kohdalle. Yleensä maata käännetään, kasvualustan pinnalle levitetään hieman typpeä sisältävä pintakerros, ja maata kastellaan kevyesti 10–12 päivän välein. — Sadonkorjuu: Hedelmien kypsyttyä riittävästi ne kerätään suoraan kasvin oksilta 10–15 päivän välein.

Muutoksen perusteet:

Viljelyjärjestelmä katsottiin tarpeelliseksi sisällyttää osaksi tuotantomenetelmää. Alkuperäisessä eritelmässä viljelymenetelmät oli sisällytetty osaksi osiota ”Yhteys maantieteelliseen alueeseen”, mutta koska niiden katsotaan olevan tärkeä osa tuotantomenetelmää, ne on sisällytetty tähän osioon.

Osion sanamuotoa on myös parannettu siten, että siinä kuvataan viljelytoimia, ja osiota on mukautettu nykyisten tuotantotekniikoiden huomioon ottamiseksi.

Eritelmän aiemman version istutusetäisyyksiä koskevassa osiossa todettiin, että siemenalustoille kylvetyistä siemenistä kasvaneet taimet istutetaan maahan toukokuun viimeisellä viikolla. Tätä kohtaa on muutettava, koska maahan istuttamisen ajankohta määräytyy ennen kaikkea maaperäolosuhteiden mukaan. Toukokuun viimeisellä viikolla istutus ei välttämättä ole sään vuoksi mahdollista. Jos kyseisellä viikolla on esimerkiksi sateista, maaperäolosuhteet eivät ole sopivat.

Jotta varmistetaan, että paprikan taimet selviytyvät, ne on istutettava maahan vasta, kun maaperäolosuhteet ovat sopivat. Yleisenä käytäntönä on aloittaa taimien istutus maahan huhtikuun jälkipuoliskolla, mikäli sääolosuhteet ovat normaalit, ja jatkaa istutusta toukokuun ajan sadonkorjuun porrastamiseksi. Jos taimet istutettaisiin maahan aikaisemmin, ne voisivat paleltua.

Siksi tätä eritelmän kohtaa on muutettu siten, että siinä täsmennetään, että taimia aletaan istuttaa maahan huhtikuun jälkipuoliskolla maaperäolosuhteiden salliessa.

Viljelijät osaavat kokemuksensa ja tietämyksensä ansiosta määrittää ihanteellisen ajankohdan taimien istuttamiselle ja siirtämiselle maaperä- ja ilmasto-olosuhteiden mukaan.

Samassa kohdassa mainitaan nyt myös muovin käyttö kasvien kasvatuksessa. Tämä tekniikka ei ollut yleisesti käytössä, kun eritelmän edellinen versio laadittiin, mutta se on yleistynyt edellisten 20 vuoden aikana, ja lisäksi on osoittautunut, että tällaisen järjestelmän avulla voidaan vähentää rikkakasvien torjunta-aineiden tarvetta ja optimoida kastelu. Tämä järjestelmä edustaa viljelytekniikoiden kehittymistä, mutta se ei vaikuta kerätyn tuotteen laatuun.

Käytettäessä muovikatetta taimet istutetaan kahdelle riville siten, että rivien välinen etäisyys on 1,4–1,8 metriä. On syytä mainita, että rivien välinen etäisyys ei vaikuta kerätyn tuotteen laatuun. Etäisyys määräytyy eri maanmuokkausvaiheissa käytettävien maatalouskoneiden leveyden mukaan.

Näin ollen on lisätty, että paprikat on mahdollista kasvattaa muovilla katetuissa penkeissä kahdella rivillä, joiden välinen etäisyys on 1,4–1,8 metriä.

Sadonkorjuun osalta on poistettu kappale, jossa määritetään, milloin hedelmät yleensä kerätään, sillä sadonkorjuun ajankohta määräytyy sen mukaan, milloin paprikat ovat kypsyneet riittävästi (kun väri muuttuu voimakkaan punaiseksi, kuten tuotteen kuvauksessa mainitaan). Yleensä sadonkorjuu alkaa syyskuun jälkipuoliskolla, mutta niinä vuosina, jolloin kesä on erittäin kuuma ja kuiva, paprikat voivat kypsyä hieman aikaisemmin. Sadonkorjuu päättyy yleensä marraskuussa, mutta sää vaikuttaa myös tähän: kylmissä lämpötiloissa hedelmät eivät kypsy tai halla voi tuhota sadon. Kappaleen ei katsottu lisäävän tekstiin hyödyllistä tietoa.

Viljelijät osaavat tietämyksensä ansiosta määrittää sadonkorjuun ihanteellisen ajankohdan, kun paprikat ovat kypsyneet riittävästi.

5.5.3 Valmistusprosessit säilyketehtaissa:

5.5.3.1

Aiempi teksti Uusi teksti Valmistusprosessit säilyketehtaissa: Paprikoiden valmistusprosessit jalostamoissa:

Muutoksen perusteet:

Kappaleen otsikkoa ehdotetaan muutettavaksi sanamuodon parantamiseksi ja otsikon mukauttamiseksi sellaiseksi, että se kattaa uudet muodot, joissa tuote voidaan asettaa saataville ja jotka sisältyvät tähän muutettuun eritelmään. Termi ”jalostamot” vastaa paremmin yritysten nykyistä määritelmää kuin termi ”säilyketehtaat”.

5.5.3.2

Aiempi teksti Uusi teksti — Tuotteiden saapuminen tehtaaseen ja varastointi ennen jalostusta: hedelmien värin parantamiseksi niitä voidaan säilyttää katetussa ja hyvin tuuletetussa paikassa yhdestä seitsemään päivää. Mikäli niitä varastoidaan pidempään, varastointitiloissa on oltava alhainen lämpötila, 85–90 prosentin suhteellinen ilmankosteus ja tehokas ilmanvaihto. — Hedelmien lajittelu: hedelmät on lajiteltava esimerkiksi rikkoutuneiden, vahingoittuneiden, haljenneiden ja haalean väristen yksilöiden poistamiseksi. — Rekisteröidyiltä lohkoilta peräisin olevien Piquillo-paprikoiden saapuminen tehtaaseen ja jalostusta edeltävä varastointi: hedelmien värin parantamiseksi niitä voidaan säilyttää katetussa paikassa useiden päivien ajan. Mikäli paprikoita varastoidaan pitkiä aikoja ennen valmistusta, ne on säilytettävä viilennetyssä tilassa. — Hedelmien lajittelu: hedelmät on lajiteltava esimerkiksi rikkoutuneiden, vahingoittuneiden, haljenneiden ja haalean väristen yksilöiden poistamiseksi. Hedelmät voidaan lajitella ennen paahtamista ja/tai kuorintaprosessin aikana.

Muutoksen perusteet:

Tuotantomenetelmää koskevassa osiossa on muutettu kappaleita, joissa käsitellään hedelmien saapumista tehtaaseen sekä lajittelua.

Tarkoituksena on selkeyttää kappaletta tarkentamalla, että saapuvat hedelmät ovat rekisteröidyiltä lohkoilta peräisin olevia Piquillo-paprikoita ja että lajittelulla tarkoitetaan paprikoiden lajittelua.

Sadonkorjuun ja jalostuksen aloittamisen välisen varastoinnin kuvausta on muutettu.

Perinteisesti haalean värisiä paprikoita on säilytetty muutamia päiviä huoneenlämmössä, jotta ne jatkavat kypsymistä ja niiden väri kehittyy asianmukaiseksi. Huoneenlämmössä säilyttämisen kestoa ei ole tarpeen määritellä, koska se riippuu ulkolämpötilasta. Kauden alussa syyskuussa lämpötilat ovat usein korkeita ja paprikat kypsyvät hyvin nopeasti, kun taas kauden edetessä lämpötilat laskevat ja paprikoita voidaan varastoida pidempään.

Mikäli koko saapunutta erää ei voida jalostaa kerralla, paprikat varastoidaan viilennettyihin tiloihin, jotta ne säilyvät siihen asti, että ne voidaan jalostaa. Tällä tavoin kaikki rekisteröidyillä lohkoilla kasvatetut paprikat voidaan ottaa vastaan. Paprikoiden varastointitilojen ilmankosteusolosuhteita ei ole tarpeen mainita. On tärkeämpää, että niitä säilytetään viilennetyissä tiloissa, jotta ne eivät jatkaisi kypsymistä lopulta ylikypsäksi asti, mikä vaikuttaisi tuotteen lopulliseen laatuun.

Uudessa tekstissä täsmennetään, että hedelmät voidaan lajitella joko ennen paahtamista tai kuorintaprosessin aikana, mikä ei käynyt selväksi aiemmasta sanamuodosta. Tärkeintä on se, että hedelmät lajitellaan, eikä se, missä tuotantoprosessin vaiheessa lajittelu tapahtuu. Tämä ei käynyt täysin selväksi edellisestä sanamuodosta.

5.5.3.3

Aiempi teksti Uusi teksti Paahtaminen: paprikat kulkevat uunin läpi, ja niitä paahdetaan avoliekillä sen sisällä. Paahtaminen: paprikat kulkevat uunin läpi, ja niitä paahdetaan avoliekillä sen sisällä. Paahtamiseen käytettävä polttoaine ei saa olla polttoöljyä tai dieseliä.

Muutoksen perusteet:

Tuotantomenetelmää koskevan osion paahtamista käsittelevää kappaletta on parannettu.

Tiettyjen polttoaineiden käyttö Piquillo-paprikoiden paahtamisessa voi antaa lopputuotteelle vieraita makuja, vaikka tätä ei ole erikseen tarkennettu tuote-eritelmässä. Paprikoiden paahtamiseen käytettävistä polttoaineista polttoöljy ja diesel voivat antaa lopputuotteelle vieraita makuja. Niiden käyttö olisi näin ollen kiellettävä.

5.5.3.4

Aiempi teksti Uusi teksti Kuorinta sekä kannan, ytimen ja siementen poisto: prosessit, joissa poistetaan kuori, kanta ja siemenet sisältävä ydin. Nämä prosessit on suoritettava käsin. Kuorinta sekä kannan, ytimen ja siementen poisto: prosessit, joissa poistetaan kuori, kanta ja siemenet sisältävä ydin. Näissä prosesseissa hedelmiä ei saa missään vaiheessa upottaa veteen tai kemiallisiin liuoksiin tai pestä niitä näillä nesteillä.

Muutoksen perusteet:

Tuotantomenetelmää koskevassa osiossa, jossa kuvaillaan säilyketehtaassa tapahtuvia valmistusprosesseja, on laajennettu kuorintaa koskevaa kappaletta.

Siinä todetaan, että kuorinta sekä kannan, ytimen ja siementen poisto on tehtävä kuivana, eli hedelmiä ei saa upottaa veteen tai kemiallisiin liuoksiin tai pestä niillä.

Tämä vaatimus sisältyi alun perin Pimiento del Piquillo de Lodosa -alkuperänimitystä ja sen sääntelyneuvostoa koskevaan asetukseen, joka hyväksyttiin 16 päivänä helmikuuta 1987 annetulla Navarran maa-, karja- ja metsätalousministeriön alueellisella määräyksellä ja ratifioitiin 8 päivänä toukokuuta 1987 annetulla maatalous-, kalastus- ja elintarvikeministeriön määräyksellä. Tämä vaatimus on siis ollut olemassa jo ennen SAN-nimityksen nykyistä tuote-eritelmää. Vaikka tämä vaatimus jätettiin virheellisesti pois tuote-eritelmästä, alueen toimijat ovat jatkaneet sen noudattamista Pimiento del Piquillo de Lodosa -paprikoiden valmistuksessa.

Silloin kun paprikoita kuorittaessa ei käytetä vettä tai kemiallisia liuoksia, paahtamisen aikana syntyneet aromit ja pinnalla olevat eteeriset öljyt säilyvät raaka-aineessa. Muutoin ne huuhtoutuisivat veden mukana pois hedelmiä huuhdeltaessa. Siksi tätä pidetään merkityksellisenä tekijänä lopputuotteen aistinvaraisten ominaisuuksien säilymisen kannalta.

Tuote-eritelmän aiemmassa versiossa todetaan, että kuorinta sekä kannan, ytimen ja siementen poisto on tehtävä käsin. Viime aikoina on kuitenkin kehitetty mekaanisia järjestelmiä, jotka helpottavat kuorintaa. Nämä järjestelmät eivät riko tai vahingoita hedelmiä tai vaikuta niiden aistinvaraisiin ominaisuuksiin. Tehtaissa, joissa on otettu käyttöön mekaanisia järjestelmiä kuorinnan helpottamiseksi, suoritetaan kuitenkin viimeinen käsin tehtävä tarkastus, jossa varmistetaan, että hedelmät on kuorittu asianmukaisesti ja jossa poistetaan kanta, ydin ja siemenet. Koska kuorinta ei näissä olosuhteissa ole kokonaan manuaalista, ehdotetaan kaikkien käsin tehtävää kuorintaa koskevien mainintojen poistamista tuote-eritelmästä.

Pimiento del Piquillo de Lodosa -paprikoiden valmistukseen saa käyttää ainoastaan sellaisia paprikoita, joissa on tallella kaikki tuotteen kuvausta koskevassa osiossa kuvaillut fyysiset ja aistinvaraiset ominaisuudet; näin voidaan varmistaa, että tuotteen laatu säilyy aina. Lopputuotteesta ei itse asiassa voida päätellä, onko paprika kuorittu käsin vai mekaanisia järjestelmiä apuna käyttäen.

5.5.3.5

Aiempi teksti Uusi teksti Suikaleiden tai palojen valmistaminen: paprikat leikataan suikaleiksi (yhdenmukainen leikkaaminen) tai paloiksi (erikokoisiksi paloiksi leikkaaminen). Tätä toimenpidettä ei suoriteta paprikoille, jotka asetetaan saataville kokonaisina.

Muutoksen perusteet:

Tuotantomenetelmää koskevan osion kohtaan, jossa kuvaillaan jalostamossa suoritettavia prosesseja, on lisätty kappale.

Tekstiin on lisätty paloittelu- ja suikalointivaihe, joka koskee tällaisissa muodoissa markkinoille saatettavia paprikoita. Tämä muutos on tarpeen, koska tekstiin on lisätty uusi muoto, jossa paprikat voidaan asettaa saataville.

5.5.3.6

Aiempi teksti Uusi teksti Pakkaaminen: tuotteen asettaminen tinapakkauksiin tai metalli- tai lasitölkkeihin. Pakkaaminen: tuotteen asettaminen pakkauksiin. Jos tuotteeseen lisätään nestettä pH:n alentamiseksi tarvittavan happamuudensäätöaineen liuottamiseksi, sen määrä ei saa olla yli kolmea prosenttia pakkauksen nettosisällöstä.

Muutoksen perusteet:

Tuotantomenetelmää koskevassa kohdassa, jossa kuvaillaan paprikoiden valmistusprosesseja jalostamoissa, on muutettu pakkaamista koskevan kappaleen tekstiä.

Tinapakkausten ja metalli- ja lasitölkkien sijasta tekstissä mainitaan nyt vain pakkaukset, jotka voivat olla valmistettuja mistä tahansa tähän tarkoitukseen soveltuvasta materiaalista. Tämä johtuu siitä, että tinapakkausten ja metalli- tai lasitölkkien käyttö ei perustu laatusyihin, vaan ne olivat eritelmän laatimisajankohtana ainoita saatavilla olevia materiaaleja. Pakkauksen tarkoituksena on suojata Pimiento del Piquillo de Lodosa -paprikoita ja kestää lämpökäsittelyä ja kuljetusta, mikä onnistuu myös käyttämällä muita materiaaleja, jotka ovat kevyempiä tai tuottavat vähemmän jätettä.

Jos tuotteeseen lisätään nestemäistä happamuudensäätöainetta, paprikoiden pakkaamisen yhteydessä (paahtamisen sekä kuoren, ytimen ja siementen poistamisen jälkeen) lisättävän nesteen määrä saa olla enintään kolme prosenttia pakkauksen nettosisällöstä. Nestettä lisätään ainoastaan happamuudensäätöaineen liuottamiseksi. Happamuudensäätöainetta puolestaan tarvitaan säilötyn tuotteen pH:n alentamiseksi, jotta tuotteen lämpökäsittely soveltuisi säilötyn tuotteen happamuudelle (pH alle 4,6).

Happamuudensäätöainetta voidaan lisätä eri muodoissa. Jos sitä lisätään nestemäisessä muodossa, lisättävää määrää rajoitetaan siten, että tuote voidaan luokitella sellaisten tuotteiden luokkaan, jotka eivät sisällä suolavettä. Lisättävä neste ei ole liemi.

Toistettakoon, että kyseessä on vaatimus, joka sisältyi jo Pimiento del Piquillo de Lodosa -alkuperänimitystä ja sen sääntelyneuvostoa koskevaan asetukseen, joka kuuluu sovellettavaan kansalliseen lainsäädäntöön, mutta tämä vaatimus jätettiin virheellisesti pois tuote-eritelmästä.

Tuotteeseen ei lisätä suolavettä (tai nestettä, jota olisi enemmän kuin kolme prosenttia pakkauksen nettosisällöstä), jotta tuotteen maku säilyisi. Säilöttyjen Pimiento del Piquillo de Lodosa -paprikoiden valmistuksen eräs ominaisuus on se, että lämpökäsittelyn jälkeen pakkauksen sisällä ilmenevä neste on paprikoista peräisin olevaa nestettä, jota niistä irtoaa lämpösteriloinnin aikana. Jos esimerkiksi 425 millilitran vetoiseen pakkaukseen lisätään kolme prosenttia nestettä, vastaa tämä enintään 11,7 gramman suuruista vesimäärää 390:tä grammaa paprikoita kohden, jolloin pakkaus olisi täynnä. Näin ollen ei voida sanoa, että tuotteen valmistukseen käytettäisiin suolavettä.

5.5.3.7

Aiempi teksti Uusi teksti SAN-nimityksellä ”Pimiento del Piquillo de Lodosa” suojatut tuoreet, paahdetut paprikat pakataan markkinoille saattamista varten pusseihin tai alustoille, eikä niitä jalosteta pidemmälle. SAN-nimityksellä ”Pimiento del Piquillo de Lodosa” suojattujen säilykkeiden tapauksessa lopputuote asetetaan sopiviin pakkauksiin sterilointia varten, ja tuotteelle suoritetaan seuraavat prosessit:

Muutoksen perusteet:

Tuotantomenetelmää koskevan osion kohtaan, jossa kuvataan säilyketehtaassa suoritettavia prosesseja, on lisätty kaksi kappaletta.

Nämä kappaleet oli tarpeen lisätä tekstiin, sillä niissä selitetään, miten tuoreiden, paahdettujen Pimiento del Piquillo de Lodosa -paprikoiden sekä Pimiento del Piquillo de Lodosa -säilykepaprikoiden pakkausprosessit eroavat toisistaan: kyseessä on sama prosessi, mutta säilykkeen tapauksessa tuotteelle suoritetaan lisäksi säilötyille elintarvikkeille tyypillinen sterilointi, jonka jälkeen tuote jäähdytetään.

5.5.3.8

Aiempi teksti Uusi teksti Sterilointi: steriloinnin tarkoituksena on tuhota kaikki metallitölkkiin säilötyssä tuotteessa olevat mikro-organismit. Sterilointi: steriloinnin tarkoituksena on tuhota kaikki pakatussa tuotteessa olevat mikro-organismit.

Muutoksen perusteet:

Tuotantomenetelmää koskevan osion kohdassa, jossa kuvataan säilyketehtaassa suoritettavia prosesseja, on muutettu sterilointia koskevan kappaleen sanamuotoa.

Tämän tarkoituksena on korjata alkuperäisen eritelmän sanamuodossa oleva virhe: alun perin mainittiin vain metallitölkkiin säilötty tuote, vaikka myös muut metalli- ja lasipakkaukset ovat aina olleet sallittuja. Siksi on parempi käyttää ilmaisua ”pakattu tuote”.

5.5.3.9

Aiempi teksti Uusi teksti Jäähdytys: kun lämpökäsittely on valmis, tölkit jäähdytetään mahdollisimman nopeasti, jotta tuote ei ylikuumene. Jäähdytys: kun lämpökäsittely on valmis, pakkaukset jäähdytetään mahdollisimman nopeasti, jotta tuote ei ylikuumene.

Muutoksen perusteet:

Tuotantomenetelmää koskevan osion kohdassa, jossa kuvataan säilyketehtaassa suoritettavia prosesseja, on muutettu jäähdytystä koskevan kappaleen sanamuotoa.

Tämän tarkoituksena on korjata alkuperäisen eritelmän sanamuodossa oleva virhe: alun perin mainittiin vain metallitölkit, vaikka myös muut metalli- ja lasipakkaukset ovat aina olleet sallittuja. Siksi on parempi käyttää ilmaisua ”pakkaukset”.

5.5.3.10

Aiempi teksti Uusi teksti Valvontaelin tarkastaa kaikki prosessit – toimituksen, valmistuksen, pakkaamisen ja lopputuotteen sertifioinnin – ja antaa niille laatuluokituksen.

Muutoksen perusteet:

Tuotantomenetelmää koskevan osion kohdasta, jossa kuvataan säilyketehtaassa suoritettavia prosesseja, on poistettu viimeinen kappale.

Kappale on poistettu, koska nykyisessä sertifiointijärjestelmässä toimija vastaa suojatun tuotteen laadun varmistamisesta saatettaessa tuote markkinoille. Valvontaelimen suorittamat tarkastustoimet on esitetty yksityiskohtaisesti tuote-eritelmän kohdassa 5.4.

5.6 F) Yhteys alueeseen

5.6.1 a) Historiallinen yhteys:

Aiempi teksti Uusi teksti Navarran alueen hallituksen maa-, karja- ja metsätalousministeriön 6 päivänä kesäkuuta 1986 antamalla alueellisella asetuksella nro 152/86 annettiin väliaikainen hyväksyntä alkuperänimitykselle ”Pimiento del Piquillo de Lodosa”. Navarran alueen hallituksen maa-, karja- ja metsätalousministeriön 6 päivänä kesäkuuta 1986 antamalla alueellisella asetuksella nro 152/86 annettiin väliaikainen hyväksyntä alkuperänimitykselle ”Pimiento del Piquillo de Lodosa”. Tämän jälkeen 16 päivänä helmikuuta 1987 annetulla alueellisella määräyksellä annettiin lopullinen hyväksyntä alkuperänimitystä ”Pimiento del Piquillo de Lodosa” ja sen sääntelyneuvostoa koskevalle asetukselle.

Muutoksen perusteet:

Tuotteen ja alueen yhteyttä koskevaan osioon on lisätty kappale, jolla selvennetään osan a (Historiallinen yhteys) kolmatta kappaletta.

Historiallista yhteyttä koskevat viittaukset sisältävät nyt maininnan 16 päivänä helmikuuta 1987 annetusta alueellisesta määräyksestä, jolla alkuperänimitystä ”Pimiento del Piquillo de Lodosa” ja sen sääntelyneuvostoa koskeva asetus hyväksyttiin lopullisesti kansallisella tasolla.

5.6.2 b) Luontoon liittyvät tekijät:

Aiempi teksti Uusi teksti Viljelymenetelmät: — Istutusetäisyydet: Siemenet kylvetään siemenalustoille maaliskuun ensimmäisellä viikolla, ja taimet istutetaan maahan toukokuun viimeisellä viikolla. Kasvit istutetaan paljasjuurisina, ja istutustiheys on yleensä 90 cm rivien välillä ja 30 cm taimien välillä, jolloin istutustiheys on 37 000 kasvia hehtaaria kohden. — Hoito: Kasvin juurruttua maasta poistetaan rikkakasvit, ja myöhemmin maata siirretään pois penkin harjanteelta siten, että kasvi jää harjanteen korkeimmalle kohdalle. Maata käännetään, kasvualustan pinnalle levitetään hieman typpeä sisältävä pintakerros, ja maata kastellaan kevyesti 10–12 päivän välein. — Sadonkorjuu: Hedelmien kypsyttyä riittävästi ne kerätään suoraan kasvin oksilta 10–15 päivän välein. Hedelmien keruu alkaa yleensä syyskuun jälkipuoliskolla ja kestää marraskuun puoliväliin tai loppuun. Yö- ja päivälämpötilojen välillä on suuria eroja, millä on merkittävä vaikutus paprikan kypsymiseen ja sen lopulliseen laatuun.

Muutoksen perusteet:

Viljelykäytäntöjen kuvaus on poistettu tuotteen ja alueen yhteyttä koskevasta osiosta ja siirretty tuotantomenetelmää koskevaan osioon.

Viljelymenetelmien kuvaus on sisällytetty osioon E, jossa kuvaillaan tuotantomenetelmää, koska viljelymenetelmien katsotaan olevan ratkaiseva tekijä Pimiento del Piquillo de Lodosa -paprikoiden tuotannossa.

Päivä- ja yölämpötilojen välisiä suuria eroja korostetaan ilmastoon liittyvänä tekijänä, joka on syytä ottaa huomioon. Nämä erot saavat aikaan sen, että paprikat alkavat kypsyä, mikä puolestaan vaikuttaa lopulliseen laatuun.

5.6.3

Aiempi teksti Uusi teksti C) Inhimilliset tekijät Osiossa E kuvatut viljelykäytännöt ja valmistusprosessit muodostavat toisen tekijän, joka vaikuttaa tuotteen erityisluonteeseen ja laatuun. Paikallisten viljelijöiden useiden sukupolvien aikana kartuttaman perinteisen osaamisen ansiosta paprikat istutetaan, niitä hoidetaan ja hedelmät kerätään huolellisesti ja kunkin tehtävän ajoitus on ihanteellinen. Hedelmät kerätään 10–15 päivän välein käsin suoraan kasvista niiden saavutettua ihanteellisen kypsyysasteen; kaikki nämä seikat vaikuttavat lopputuotteen laatuun. Valmistusprosessin osalta erityisen merkittävää on avoliekillä paahtaminen, mikä antaa tuotteelle sen tunnusomaisen maun. On myös tärkeää mainita, että kuorinta sekä ytimen ja siementen poisto tehdään äärimmäisen huolellisesti siten, että hedelmät puhdistetaan yksitellen eikä niitä upoteta veteen tai kemiallisiin liuoksiin.

Muutoksen perusteet:

Tämän osion laajentamiseksi tekstiin on sisällytetty inhimillisten tekijöiden vaikutus kuvaamalla kyseiselle maantieteelliselle ympäristölle tyypillisiä inhimillisiä tekijöitä, jotka osaltaan antavat tuotteelle sen erityisen luonteen. Näitä tekijöitä ovat viljelykäytännöt, paprikoiden paahtaminen liekillä sekä kuorintaprosessi, jossa ei käytetä vettä tai kemiallisia liuoksia, jolloin tuotteen maku säilyy.

5.7 G) Valvontaelin

Aiempi teksti Uusi teksti Suojatun alkuperänimityksen valvontaelin on sääntelyneuvosto, joka on tuottajia ja jalostajia edustava ammatillinen elin. –Sääntelyneuvosto muodostuu puheenjohtajasta, varapuheenjohtajasta, kolmesta viljelijöitä edustavasta jäsenestä, kolmesta jalostajia edustavasta jäsenestä, yhdestä alueelliseen maatalousministeriöön kuuluvasta jäsenestä, yhdestä alueelliseen matkailu-, kauppa- ja teollisuusministeriöön kuuluvasta jäsenestä sekä kahdesta teknisestä jäsenestä, joilla on erityistietämystä Piquillo-paprikoiden viljelystä, jalostuksesta ja/tai markkinoille saattamisesta. Neuvoston jäsenet valitaan neljän vuoden välein erikseen viljelijöiden ja jalostajien rekistereihin merkittyjen toimijoiden joukosta. Vastuualue: Alue: tuotantoalue. Tuotteet: alkuperänimityksellä missä tahansa vaiheessa suojatut tuotteet. Henkilöt: eri rekistereissä olevat luonnolliset ja oikeushenkilöt. Tehtävät: Eri rekistereiden laatiminen ja tarkistaminen. Suojattujen paprikoiden tuotantoa, jalostusta ja laatua koskevien ohjeiden laatiminen sekä tuotannon, jalostuksen ja laadun valvonta ja seuranta. Valvonnan ja seurannan suorittavat asianomaisten viranomaisten hyväksymät tarkastajat, jotka toimivat tuottajista ja jalostajista riippumatta. Tuotteen sertifiointi. Suojatun alkuperänimityksen edistäminen ja puolustaminen. Asetuksen noudattamatta jättämisestä seuraavien kurinpidollisten menettelyiden määrittely. Toimiminen täydellä oikeudellisella vastuulla ja valmiudella oikeudellisten velvoitteiden täyttämisessä ja oikeudenkäynneissä sekä edustus- ja puolustustehtävän hoitaminen alkuperänimityksen yleisten etujen hyväksi. Suojatun alkuperänimityksen ”Pimiento del Piquillo de Lodosa” tarkastamisesta vastaa NAVARRE INSTITUTE OF AGRI-FOOD TECHNOLOGIES AND INFRASTRUCTURE, SA (INTIA) Avenida Serapio Huici, 22, Edificio Peritos, 31610 Villava, Navarra P.: +34 948013040, faksi: +34 948013041 intiasa@intiasa.es http://www.intiasa.es/ Kansallinen akkreditointielin (ENAC) on akkreditoinut tämän valvontaelimen, joka toimii tuotteen sertifiointielimenä, ja valvontaelin noudattaa standardia UNE-EN ISO/IEC 17065:2012.

Muutoksen perusteet:

Valvontaelintä koskevaa osiota on muutettu siten, että se on nykyisten sääntöjen mukainen.

Eritelmän aiemmassa versiossa olleen tarkastusjärjestelmää koskevan osion sisältö ei ollut tässä yhteydessä merkityksellinen, sillä siinä kuvailtiin SAN-nimityksen hallintoelimen rakennetta, toimivaltaa ja tehtäviä kansallisen lainsäädännön mukaisesti. Kyseinen teksti on poistettu ja korvattu valvontaelintä koskevilla tiedoilla; tämä valvontaelin todentaa, että tuote-eritelmää noudatetaan, maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 37 artiklan 1 kohdan b alakohdan mukaisesti.

5.8 H) Merkinnät

Aiempi teksti Uusi teksti Kaikkien rekisteröityjen toimijoiden myyntietikettien on oltava sääntelyneuvoston hyväksymiä. Niissä on oltava seuraava teksti: Denominación de Origen ”Pimiento del Piquillo de Lodosa”. Kaikissa pakkauksissa, joissa suojatut säilötyt paprikat saatetaan kulutukseen, on oltava sääntelyneuvoston toimittama vastaetiketin muodossa oleva numeroitu takuuetiketti, joka kiinnitetään tuotteeseen rekisteröidyissä jalostamoissa ja aina sellaisessa muodossa, ettei sitä voida käyttää uudelleen. Jäljennös vastaetiketistä ja tunnuksesta on esitetty liitteessä. Kunkin jalostamoyrityksen myyntietiketissä on oltava teksti ”Pimiento del Piquillo de Lodosa” sekä SAN-tuotteen virallinen tunnus, joka on esitetty seuraavassa: Lisäksi suojatun tuotteen pakkauksessa on oltava vastaetiketin muodossa oleva, etikettikohtaisella sarjanumerolla merkitty takuuetiketti, joka kiinnitetään tuotteeseen rekisteröidyissä jalostamoissa ja aina sellaisessa muodossa, ettei sitä voida käyttää uudelleen. Sääntelyneuvosto (SAN-nimityksen hallintoelin) toimittaa vastaetiketit ja valvoo niiden käyttöä, ja ne ovat puolueettomasti kaikkien niitä pyytävien, tuote-eritelmän vaatimukset täyttävien toimijoiden käytettävissä. Seuraavassa on esimerkki vastaetiketistä: Suojatun tuotteen muoto (säilötty tai tuore ja paahdettu) on ilmoitettava merkinnöissä.

Muutoksen perusteet:

Merkintöjä koskevaa osiota on muutettu sisällyttämällä siihen kuvat vastaetiketistä ja tunnuksesta.

Pimiento del Piquillo de Lodosa -paprikoiden tunnistamiseen tarkoitetut merkinnät (SAN-nimityksen virallinen tunnus ja tuotteen aitouden takaavat vastaetiketit) eivät ole muuttuneet, mutta sanamuotoa on muutettu siten, että nämä merkinnät kuvaillaan selkeämmin.

5.9 I) Sovellettava kansallinen lainsäädäntö

Aiempi teksti Uusi teksti — Viiniköynnöksiä, viiniä ja alkoholia koskeva säädös (2 päivänä joulukuuta 1970 annettu laki nro 25/1970) — Lain nro 25/1970 täytäntöönpanoasetusten hyväksymisestä 23 päivänä maaliskuuta 1972 annettu asetus nro 835/1972 — Alkuperänimityksen ”Pimiento del Piquillo de Lodosa” väliaikaisesta hyväksynnästä 6 päivänä kesäkuuta 1986 annettu alueellinen asetus nro 152/86 — Alkuperänimitystä ”Pimiento del Piquillo de Lodosa” ja sen sääntelyneuvostoa koskevan asetuksen hyväksymisestä 16 päivänä helmikuuta 1987 annettu Navarran alueen hallituksen maa-, karja- ja metsätalousministeriön alueellinen määräys — Alkuperänimitystä ”Pimiento del Piquillo de Lodosa” ja sen sääntelyneuvostoa koskevan asetuksen ratifioinnista 8 päivänä toukokuuta 1987 annettu maatalous-, kalastus- ja elintarvikeministeriön määräys — Alkuperänimitystä ”Pimiento del Piquillo de Lodosa” ja sen sääntelyneuvostoa koskevan asetuksen 4C.3 artiklan tekstin muuttamisesta 25 päivänä toukokuuta 1992 annettu Navarran alueen maa-, karja- ja metsätalousministeriön alueellinen määräys — Säilykevihannesten laatuvaatimusten hyväksymisestä 21 päivänä marraskuuta 1984 annettu pääministerin kanslian määräys

Muutoksen perusteet:

Kansallisia lakisääteisiä vaatimuksia koskevaa eritelmän viimeistä kappaletta on muutettu.

Vaikka tämä osio ei ole enää pakollinen maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 nojalla, se on kuitenkin säilytetty, jotta teksti sisältäisi viittauksen säilykevihannesten laatuvaatimusten hyväksymisestä 21 päivänä marraskuuta 1984 annettuun pääministerin kanslian määräykseen, sillä tämä on erityissäädös, jota sovelletaan säilöttyihin Pimiento del Piquillo de Lodosa -paprikoihin.

Viittaukset muihin alueellisiin ja ministeriöiden määräyksiin, joilla hyväksytään alkuperänimitystä ”Pimiento del Piquillo de Lodosa” ja sen sääntelyneuvostoa koskeva asetus ja muutetaan sitä, on poistettu.

YHTENÄINEN ASIAKIRJA

”PIMIENTO DEL PIQUILLO DE LODOSA”

EU-nro: PDO-ES-0080-AM01 – 20.10.2017

SAN (X) SMM ()

1. Nimi/nimet

”Pimiento del Piquillo de Lodosa”

2. Jäsenvaltio tai kolmas maa

Espanja

3. Maataloustuotteen tai elintarvikkeen kuvaus

3.1 Tuotelaji

Luokka 1.6: Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Ihmisravinnoksi tarkoitetut lajin Capsicum annuum L. lajikkeen ’piquillo’ hedelmät.

Pimiento del Piquillo de Lodosa -paprikat ovat punaisia paprikoita, jotka käsitellään rajatulla alueella sijaitsevissa tehtaissa seuraavilla tavoilla riippumatta siitä, missä muodossa ne lopulta saatetaan markkinoille: paprikat paahdetaan sekä kuoritaan ilman, että ne joutuvat kosketukseen veden tai kemiallisten aineiden kanssa, ja pakataan lisäämättä suolavettä. Jalostetuissa paprikoissa säilyvät lajikkeen erityisominaisuudet: ne ovat pieniä, punaisia ja maultaan makeita, ja hedelmäliha on ohut.

SAN-nimityksellä suojattujen Pimiento del Piquillo de Lodosa -paprikoiden on oltava kauppaluokkaan Extra- tai I kuuluvia paprikoita.

SAN:n kattamat paprikat voidaan asettaa saataville kokonaisina, suikaleina tai paloina, ja niiden on täytettävä seuraavat vaatimukset:

Kokonaiset paprikat Extra-luokka I luokka Virheitä (*1) yhteensä <=10 % <=20 % Siementen määrä / hedelmä <=20 <=40 Kiinteys >=90 % >=80 % Palojen esiintyminen Ei esiinny Ei esiinny Paprikasuikaleet tai -palat Suikaleet Palat Virheitä (*1) yhteensä <=20 % <=20 % Siementen määrä / 100 g <=40 <=60 Palojen esiintyminen <=10 % -----------------

3.3 Rehu (vain eläinperäiset tuotteet) ja raaka-aineet (vain jalostetut tuotteet)

Pimiento del Piquillo de Lodosa -tuotteen raaka-aineena ovat lajin Capsicum annuum L. lajikkeen ’piquillo’ hedelmät, jotka on kasvatettu yksinomaan rajatulla maantieteellisellä alueella.

Pimiento del Piquillo de Lodosa -tuotteen valmistukseen tarkoitetuilla Piquillo-lajikkeen paprikoilla on tuoreena seuraavat ominaisuudet:

— Väri: kirkkaanpunainen.

— Maku: makea.

— Pituus: lyhyt, yleensä enintään 10 cm.

— Läpimitta: keskimäärin 4–5 cm.

— Muoto: kolmion muotoinen, terävä kärki.

— Hedelmän keskimääräinen paino: 35–50 g.

— Hedelmälihan paksuus: ohut, noin 3 mm.

— Lokeroiden määrä: 2–3.

— Hedelmän kasvusuunta: roikkuva.

SAN-nimityksellä suojattavan tuotteen valmistukseen käytettävien tämän lajikkeen paprikoiden on myös oltava laadultaan seuraavanlaisia:

— pilaantumattomia – hedelmiä, joissa on mädäntyneitä kohtia tai jotka ovat muuten pilaantuneet siinä määrin, että ne eivät kelpaa kulutukseen, ei sallita

— tuoreita ja ehjiä – ehjä hedelmä on alkuperäisessä muodossaan

— puhtaita – käytännössä ei lainkaan vieraita aineita

— kypsiä

— vahingoittumattomia; ei halkeamia, palaneita kohtia tai vieraita hajuja ja/tai makuja.

Hedelmien on myös oltava riittävän kehittyneitä ja kypsiä kestääkseen käsittelyn ja kuljetuksen ja soveltuakseen jalostettaviksi.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien tuotanto- ja jalostusvaiheiden on tapahduttava yksilöidyllä maantieteellisellä alueella.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Jokaisen pakkauksen sisällön on oltava tasalaatuista, ja pakkaukset saavat sisältää ainoastaan tuotantoalueelta peräisin olevia hyväksytyn lajikkeen paprikoita, jotka kuuluvat laatunsa ja kokonsa puolesta samaan kauppaluokkaan.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Myyntietiketissä on oltava sanat ”Pimiento del Piquillo de Lodosa” sekä SAN-tuotteen virallinen tunnus, joka on esitetty seuraavassa:

Pakkauksessa on oltava myös vastaetiketin muodossa oleva, etikettikohtaisella sarjanumerolla merkitty takuuetiketti, joka kiinnitetään tuotteeseen jalostamossa ja aina sellaisessa muodossa, ettei sitä voida käyttää uudelleen. Sääntelyneuvosto (SAN-nimityksen hallintoelin) toimittaa vastaetiketit ja valvoo niiden käyttöä, ja ne ovat puolueettomasti kaikkien niitä pyytävien, tuote-eritelmän vaatimukset täyttävien toimijoiden käytettävissä. Seuraavassa on esimerkki vastaetiketistä:

Suojatun tuotteen muoto (säilötty tai tuore ja paahdettu) on ilmoitettava merkinnöissä.

4. Maantieteellisen alueen tarkka rajaus

Tuotantoalue koostuu Navarrassa kahdeksassa Ribera Bajan alueen kunnassa sijaitsevista maa-alueista Ebro- ja Ega-jokien varrella.

Alueen muodostavat kunnat ovat Andosilla, Azagra, Cárcar, Lerín, Lodosa, Mendavia, San Adrián ja Sartaguda, jotka kaikki sijaitsevat Navarran maakunnassa.

Valmistusalue on sama kuin tuotantoalue.

5. Yhteys maantieteelliseen alueeseen

5.1 Tuotteen erityisyys:

— Pimiento del Piquillo de Lodosa -paprikat valmistetaan Piquillo-lajikkeen paprikoista, jotka on kasvatettu rajatulla alueella ja kerätty kypsinä eli siinä vaiheessa, kun ne ovat muuttuneet punaisiksi. Kun paprikat on toimitettu rajatulla alueella sijaitseviin jalostamoihin, ne jalostetaan käyttäen perinteistä valmistusprosessia, eli ne paahdetaan liekillä, kuoritaan ilman, että ne joutuvat kosketuksiin veden tai kemiallisten liuosten kanssa, ja pakataan lisäämättä tuotteeseen suolavettä. Näin ne säilyttävät tunnusomaisen makunsa.

— Tämä valmistusprosessi oli perinteinen tapa säilöä perheiden kasvimailtaan keräämät Piquillo-paprikat. Paprikoita kasvatettiin alun perin omaan kulutukseen, mutta ajan mittaan niitä alettiin myydä naapurialueille. Navarran hallituksen maa-, karja- ja metsätalousministeriö antoi 6 päivänä kesäkuuta 1986 alueellisen asetuksen nro 152/86, jolla tunnustettiin Pimiento del Piquillo de Lodosa.

5.2 Maantieteellisen alueen erityisyys:

Maantieteellistä aluetta kutsutaan eteläiseksi joenvarsialueeksi tai ”Ribera Bajaksi”, ja alueen luontoon liittyvistä tekijöistä on tärkeää mainita pinnanmuodostus. Alueen halki kulkee Ebro-joki, joka on muodostanut alueelle penkereisiä tasankoja, joiden korkeusero ylempänä oleviin alueisiin on noin 250–500 metriä. Ebro-joen lisäksi Riberaa halkovat myös Ebrosta haarautuneet Ega-, Arga- ja Aragón-joet. Ne virtaavat laajojen, hedelmällisten tasankojen halki muodostaen suuria mutkia. Suurin osa paprikoista viljellään näillä tasangoilla.

Paprikoiden kasvatustapa ja kerääminen täysin kypsinä sekä käytetyt jalostusmenetelmät ovat tyypillisiä rajatulle alueelle ja antavat Pimiento del Piquillo de Lodosa -tuotteelle sen ominaispiirteet.

5.3 Maantieteellisen alueen erityispiirteiden vaikutus tuotteeseen

Pimiento del Piquillo de Lodosa -paprikoiden ominaisuudet ovat peräisin maantieteelliseltä alueelta, jolla paprikat tuotetaan. Nimityksen kattamat kahdeksan kuntaa sijaitsevat Ebro-joen ja sen sivujokien penkereisillä tasangoilla. Niiden ilmasto on kuivahko, sadetta saadaan vähän, ja päivä- ja yölämpötilojen välillä on suuria eroja. Nämä ilmasto-olosuhteet saavat aikaan korkealaatuisen Piquillo-paprikasadon.

— Viljelijät ovat kasvattaneet Piquillo-lajiketta rajatulla alueella jo pitkään. Paprikoiden viljely- ja keruumenetelmät (paprikat kerätään täysin kypsinä) ovat kehittyneet useiden sukupolvien aikana syntyneen perinteen pohjalta.

— Pimiento del Piquillo de Lodosa -paprikoiden valmistusmenetelmä on perinteinen rajatulla alueella: paprikat paahdetaan liekillä, kuoritaan ilman, että ne joutuvat kosketuksiin veden tai kemiallisten liuosten kanssa, ja pakataan lisäämättä tuotteeseen suolavettä.

— Säilöttyjen Pimiento del Piquillo de Lodosa -paprikoiden valmistus mainittiin jo vuonna 1893 teoksen ”El Practicón: Tratado completo de cocina” [ruoanvalmistustaidon kokoelmateos] sivulla 386. Nimityksen ”Pimiento del Piquillo de Lodosa” sääntelyneuvostoa koskeva asetus julkaistiin vuonna 1986.

Tuote-eritelmän julkaisutiedot

(tämän asetuksen 6 artiklan 1 kohdan toinen alakohta)

https://goo.gl/mEXdHP

(1) EUVL L 343, 14.12.2012, s. 1.

(*1) Kuivuneet palat, rikkonainen ulkomuoto (kun on kyseessä kokonaisina saataville asetettavat paprikat) sekä avonaiset tai haljenneet paprikat.